12)

pielikuma 11. punktā (svītrots) iekļauj šādu tekstu: “32002 L 0083: Eiropas Parlamenta un Padomes 2002. gada 5. novembra Direktīva 2002/83/EK par dzīvības apdrošināšanu (OV L 345, 19.12.2002., 1. lpp.), kas grozīta ar: — 32002 L 0087: Eiropas Parlamenta un Padomes 2002. gada 16. decembra Direktīvu 2002/87/EK (OV L 35, 11.2.2003., 1. lpp.), — 32004 L 0066: Padomes 2004. gada 26. aprīļa Direktīvu 2004/66/EK (OV L 168, 1.5.2004., 35. lpp.), — 32005 L 0001: Eiropas Parlamenta un Padomes 2005. gada 9. marta Direktīvu 2005/1/EK (OV L 79, 24.3.2005., 9. lpp.), — 32005 L 0068: Eiropas Parlamenta un Padomes 2005. gada 16. novembra Direktīvu 2005/68/EK (OV L 323, 9.12.2005., 1. lpp.), — 32006 L 0101: Padomes 2006. gada 20. novembra Direktīvu 2006/101/EK (OV L 363, 20.12.2006., 238. lpp.), — 32007 L 0044: Eiropas Parlamenta un Padomes Direktīvu 2007/44/EK (2007. gada 5. septembris) (OV L 247, 21.9.2007., 1. lpp.). Šā līguma vajadzībām direktīvas tekstu pielāgo šādi: a) direktīvas 6. panta 1. punkta a) apakšpunktu papildina ar šādu tekstu: “— Islandē: Hlutafélag, Gagnkvæmt félag, — Lihtenšteinā: Aktiengesellschaft, Genossenschaft, Stiftung, — Norvēģijā: Aksjeselskaper, Gjensidige selskaper.” ; b) ja potenciālais līdzdalības ieguvējs, kā definēts direktīvā, atrodas vai tā darbību reglamentē ārpus Līgumslēdzēju pušu teritorijas, 15., 15.a, 15.b un 15.c pantu par potenciālā līdzdalības ieguvēja piesardzīgu novērtējumu nepiemēro; c) nepiemēro 57. pantu; piemēro šādu noteikumu: “Katra Līgumslēdzēja puse drīkst, noslēdzot nolīgumus ar vienu vai vairākām trešām valstīm, piekrist piemērot noteikumus, kas atšķiras no tiem noteikumiem, kuri paredzēti Direktīvas 51., 52. un 54.–56. pantā, ar nosacījumu, ka tās apdrošinātām personām tiek nodrošināta pienācīga un līdzvērtīga aizsardzība. Līgumslēdzējas puses pirms šādu nolīgumu slēgšanas informē viena otru un apspriežas savā starpā. Līgumslēdzējas puses apdrošināšanas uzņēmumu filiālēm, kuru galvenais birojs neatrodas Līgumslēdzēju pušu teritorijā, nepiemēro noteikumus, kā rezultātā pret tām tiktu izrādīta labvēlīgāka attieksme nekā pret tādām apdrošināšanas uzņēmumu filiālēm, kuru galvenais birojs atrodas Līgumslēdzēju pušu teritorijā.”; d) attiecībām ar trešo valstu apdrošināšanas uzņēmumiem, kas aprakstītas 59. pantā, piemēro šādus noteikumus: “1. Lai sasniegtu pēc iespējas lielāku konverģenci trešo valstu režīma piemērošanā apdrošināšanas uzņēmumiem, Līgumslēdzējas puses apmainās ar informāciju saskaņā ar 59. panta 1. un 5. punktā izklāstīto. Par jautājumiem, kas minēti 59. panta 2., 3. un 4. punktā, rīko apspriedes EEZ Apvienotajā komitejā saskaņā ar īpašu kārtību, par ko vienojušās Līgumslēdzējas puses. 2. Līgumslēdzēju pušu kompetento iestāžu sniegtās atļaujas apdrošināšanas uzņēmumiem, kas ir tieši vai netieši tādu uzņēmumu meitasuzņēmumi, uz kuriem attiecas trešo valstu likumi, saskaņā ar Direktīvas noteikumiem ir spēkā visu Līgumslēdzēju pušu teritorijā. Tomēr: a) ja trešā valsts kādas EBTA valsts apdrošināšanas uzņēmumiem piemēro kvantitatīvus ierobežojumus vai šādiem apdrošināšanas uzņēmumiem piemēro tādus ierobežojumus, ko tā nepiemēro Kopienas apdrošināšanas uzņēmumiem, tad kompetento iestāžu Kopienā izsniegtās atļaujas apdrošināšanas uzņēmumiem, kas ir tādu uzņēmumu tieši vai netieši meitasuzņēmumi, uz kuriem attiecas šīs trešās valsts tiesību akti, ir derīgas tikai Kopienā, izņemot gadījumus, kuros EBTA valsts savā jurisdikcijā nolemj citādi; b) ja Kopiena ir nolēmusi, ka lēmumi par atļaujām tādiem apdrošināšanas uzņēmumiem, kas ir tādu uzņēmumu tieši vai netieši meitasuzņēmumi, uz kuriem attiecas trešās valsts likumi, ir ierobežoti vai atcelti, tad EBTA valsts kompetentās iestādes izsniegtās atļaujas šādiem apdrošināšanas uzņēmumiem ir derīgas tikai tās jurisdikcijā, izņemot gadījumus, kuros cita Līgumslēdzēja puse savā jurisdikcijā nolemj citādi; c) ierobežošanu vai atcelšanu, kas minēta a) un b) apakšpunktā, nepiemēro tādiem apdrošināšanas uzņēmumiem vai to meitasuzņēmumiem, kam jau ir atļaujas darbībai kādas Līgumslēdzējas puses teritorijā. 3. Ikreiz, kad Kopiena risina sarunas ar kādu trešo valsti, pamatojoties uz 59. panta 3. punktu un 4. punktu, lai panāktu nacionālu attieksmi pret tās apdrošināšanas uzņēmumiem un to efektīvu pieeju tirgum, Kopiena cenšas vienoties arī par vienlīdzīgu attieksmi pret EBTA valstu apdrošināšanas uzņēmumiem.”; e) direktīvas 30. panta 1. punktā vārdkopu “Eiropas patēriņa cenu indekss, kas aptver visas dalībvalstis” aizstāj ar vārdkopu “EEZ patēriņa cenu indekss, kas aptver visas Līgumslēdzējas puses”.” ;